फैंस से पूछा सवाल- कोई अंदाजा लगाएगा कौन खेल रहा है
Rishabh Pant Shares Photo and Video of Him Playing on the Roof पंत ने अपने सोशल मीडिया पर एक फोटो और वीडियो शेयर किया है। यह फोटो और वीडियो छत का है। फोटो में उनकी पैर दिख रही है और सामने चेस रखा हुआ है
कार दुर्घटना के कारण ऑस्ट्रेलिया के खिलाफ घरेलू सीरीज से बाहर चल रहे विकेटकीपर बल्लेबाज ऋषभपंत ने अपने सोशल मीडिया पर एक फोटो और वीडियो शेयर किया है। यह फोटो और वीडियो छत का है। फोटो में उनका पैर दिख रहा है और सामने चेस रखा हुआ है। उन्होंने फोटो का कैप्शन देते हुए लिखा है कि कोई अंदाजा लगाएगा कौन खेल रहा है? वहीं वीडियो में तूफान नजर आ रहा है और वह कुछ सेकेंड के लिए पंत भी नजर आ रहे हैं।
घुटने की हुई है सर्जरी
पंत के घुटने के लिगामेंट की सफल सर्जरी जनवरी में मुंबई के कोकिलाबेन अस्पताल हुई है। वह फिलहाल क्रिकेट से दूर हैं। उनके ठीक होने में समय लग सकता है। कुछ दिन पहले पंत ने बैशाखी के सहारे चलते हुए फोटो शेयर किया था। पंत की कमी ऑस्ट्रेलिया के खिलाफ घरेलू सीरीज में खल रही है। पंत ही 2021 से अब तक घर में खेले गए सीरीज में 50 के ऊपर की औसत से रन बनाने वाले बल्लेबाज हैं। उनके अलावा किसी भी बल्लेबाज ने रन नहीं बनाए हैं।
30 दिसंबर को हुआ था कार एक्सीडेंट
पिछले साल 30 दिसंबर को पंत का एक्सीडेंट हो गया था। वह अपनी कार से उत्तराखंड के रुड़की शहर जा रहे थे, जहां उनका परिवार रहता है, लेकिन रुड़की से पहले ही रास्ते में उनकी कार का एक्सीडेंट हो गया। उनकी कार में आग भी लग गई। इस दौरान पंत खुद ही कार से किसी तरह बाहर निकाले। हादसा देख जब कुछ लोग वहां पहुंचे तो पंत ने उन्हें अपना परिचय भी दिया। फिर लोगों ने उनको हॉस्पिटल पहुंचाया।
देहरादून में कुछ समय इलाज कराने के बाद BCCI ने पंत को बेहतर इलाज के लिए मुंबई स्थित कोकिलाबेन हॉस्पिटल में शिफ्ट करा दिया। जहां BCCI की मेडिकल टीम की निगरानी में उनका ट्रीटमेंट शुरू हुआ।
एक्सीडेंट के बाद 16 जनवरी को पंत ने पहली बार सोशल मीडिया पर अपने ठीक होने का मैसेज पोस्ट किया था। पंत ने हादसे के बाद खुद को हॉस्पिटल पहुंचाने वालों को धन्यवाद भी कहा था।
स्पोर्ट्स की अन्य खबरें पढ़ने के लिए यहां क्लिक करें। 
भारत के विकेटकीपर बैटर ऋषभ पंत हॉस्पिटल से बाहर निकल कर चलते नजर आए। उन्होंने बैसाखी के सहारे चलने के कुछ फोटोज सोशल मीडिया पर शेयर किए हैं। इन फोटोज के साथ उन्होंने कैप्शन में लिखा, 'एक कदम आगे, एक कदम स्ट्रॉन्गर, एक कदम बेहतर।' पूरी खबर पढ़ने के लिए यहां क्लिक करें। 
टीम इंडिया क्यों बनवाती है स्पिनर फ्रेंडली पिचें
यह सैटेलाइट से ली गई चांद की तस्वीर नहीं नहीं है। यह इंदौर की वह पिच है जिस पर भारत और ऑस्ट्रेलिया के बीच तीसरा टेस्ट मैच हुआ। भारतीय टीम सवा दो दिन में मुकाबला हार गई और मैच के बाद ICC ने इस पिच को 'खराब रेटिंग' दी। पूरी खबर पढ़ने के लिए यहां क्लिक करें। 